Miguel Patricio, il-Kap Ezekuttiv tal-kumpanija internazzjonali tal-ikel Kraft Heinz, qal li se ssir normali li l-ispiża fuq l-ikel se tkun waħda għolja. Dan, Patricio saħaq, se jseħħ minħabba żieda fil-popolazzjoni tad-dinja u art agrikola li tkompli tonqos. Patricio qal li l-kumpanija tal-ikel kellha żżid il-prezzijiet ta' aktar min-nofs il-prodotti tagħha fl-Istati Uniti. Il-Kap Eżekuttiv innota li minkejja l-prodotti ta' Kraft Heinz kellhom jogħlew, minħabba li n-nies qed isajru aktar minn qabel żmien il-pandemija, il-bejgħ ta' dawn il-prodotti xorta waħda żdied. Patricio qal ukoll li parti mill-ispejjeż se jkollhom ikopruhom il-kumpaniji tal-ikel. Madankollu, il-Kap tar-riċerka tal-kumpanija agrikoli ED&F Man, Kona Haque, saħqet li hemm ċans kbir li l-produtturi tal-ikel ikopru ż-żieda fl-ispiża billi jżidu l-prezzijiet għall-konsumaturi. Haque qal ukoll li peress li ż-żieda fil-prezzijiet se ssir mad-dinja kollha, "kull kumpanija se tagħmel dan, iżda xorta ma jitilfux il-klijenti tagħhom". .td_uid_3_616410673f7d1_rand.td-a-rec-img{text-align:left}.td_uid_3_616410673f7d1_rand.td-a-rec-img img{margin:0 auto 0 0}